Leo Brisse
Leo Brisse Res apud Vicidata repertae: Nativitas: 20 Septembris 1813; Gémenos Obitus: 13 Iulii 1876; Fontenay-aux-Roses Patria: Francia Nomen nativum: François-Ildephonse-Saint-Léon Brisse Leo Brisse, nomine nativo Ildefonse-Léon Brisse, qui "baro Brisse" nuncupabatur (Geminate natus die 20 Septembris 1813; mortuus die 13 Iunii 1876 ad Fontenay-aux-Roses), diurnarius, praecipue de re gastronomica scribebat. Vigil aquarum silvarumque in regione nativitatis et circa Montricardum, deinde lupparius in provincia Turonensi operam dedit, sed anno 1850 Lutetiam profectus est ut munus diurnarii susciperet. Amicus fuit compositoris Ioachimi Rossini (cuius coqua in matrimonium duxit) scriptorumque rerum cibariarum Caroli Monselet, Alexandri Dumas, Iulius Gouffé. Iam senescens ad Fontenay-aux-Roses prope Lutetiam apud tabernarium Gouffot habitabat, ubi cenaturus subito obiit. Amici ibi comissatum adeuntes, de morte certiores facti, cenaverunt: Monselet enim "ad mensam" ait "nihilominus eamus: fercula nimis cocta ille semper odit".